Ce prevede programul de guvernare al Coaliției: mai puține agenții și secretari de stat, scăderea taxării pe muncă
Programul de guvernare al coaliției guvernamentale formate din PSD, PNL, UDMR și minoritățile naționale prevede, printre altele, economii la bugetul de stat. Astfel, coaliția vrea reducerea numărului de agenții cu cel puțin 25%, comasarea serviciilor deconcentrate ale ministerelor (niciun minister să nu dețină mai mult de două servicii deconcentrate la nivel teritorial), reducerea numărului de secretari de stat cu cel puțin 50%, impozitarea progresivă a marilor averi, reducerea graduală a poverii fiscale pe muncă cu până la 5 puncte procentuale, în cazul salariilor mici și al familiilor cu copii.